నాచగిరి లక్ష్మీనరసింహస్వామి దేవాలయం

నాచగిరి లక్ష్మీనరసింహస్వామి దేవాలయం తెలంగాణ రాష్ట్రం, సిద్ధిపేట జిల్లా, వర్గల్ మండలం, నాచారం గ్రామంలోని గుట్టపై ఉన్న దేవాలయం. గజ్వేల్‌ పట్టణం నుండి 18 కిలోమీటర్ల దూరంలో 44వ జాతీయ రహదారిపై ఉన్న తూప్రాన్‌ నుండి 6 కిలోమీటర్ల దూరంలో ఈ దేవాలయం  ఉంటుంది. ఎంతో మహిమగల దేవాలయంగా పేరుగాంచిన ఈ దేవాలయం తెలంగాణలోనే రెండో యాదాద్రిగా పిలువబడుతోంది.

 చరిత్ర 
పూర్వం ఈ దేవాలయాన్ని శ్వేతగిరి, గార్గేయ తపోవనం అని పిలిచేవారు. నారదుడు ఇక్కడ ఓడిపోయాడని, నాచార్ అనే భక్తుడి పేరు మీదుగా ఈ ప్రాంతానికి నాచారం గుట్ట అని పేరు వచ్చిందని హిందూ పురాణాల ప్రకారం స్థానికులు చెబుతున్నారు. గర్భగుడి లోపల రాతిలో అందంగా చెక్కబడిన స్వయంబు నరసింహస్వామి, లక్ష్మీ కొలువై ఉన్నారు.

 ప్రాగణంలోని ఇతర దేవాలయాలు 
ఈ దేవాలయ ప్రాగణంలో సాయిబాబా దేవాలయం, నవగ్రహాలయం, శివాలయం, రామాలయం, ఆండాళమ్మ దేవాలయం, భైరవాలయం మొదలైనవి ఉన్నాయి. 

 పూజలు-ఉత్సవాలు 
ఈ దేవాలయలంలో ప్రతిరోజూ కుంకుమార్చన, అభిషేకం, వాహన పూజలు, శాశ్వత కల్యాణం, సత్యనారాయణ వ్రతాలు జరుగుతాయి. ప్రతి సంవత్సరం బ్రహ్మోత్సవాలు స్వామివారి అధ్యయనోత్సవాలు వైభవంగా నిర్వహించబడుతాయి. శ్రావణ మాసంలో అనేకమంది భక్తులు వచ్చి స్వామివారి ఆర్జిత సేవల్లో పాల్గొంటారు.

 అభివృద్ధి పనులు 
ఈ దేవాలయం సమీపంలో రూ. 7.48 కోట్లతో హల్ది వాగు సుందరీకరణ, చెక్‌డ్యామ్‌ నిర్మాణాలు, బతుకమ్మ ఘాట్లు, స్నానపు ఘాట్లు ఏర్పాటుచేశారు.

 మూలాలు 

వర్గం:సిద్ధిపేట జిల్లా దేవాలయాలు
వర్గం:విష్ణు దేవాలయాలు